Indoneziya poytaxti Jakarta shahridagi yaponiyaliklarga tegishli bo‘lgan kosmetik vositalar ishlab chiqariladigan fabrikada katta yong‘in chiqdi. Bu haqda Kiodo nashri xabar bergan. Xabarda aytilishicha, hodisa natijasida 5 kishi halok bo‘lgan va kamida 50 kishi jarohatlangan. Aniqlik kiritilishicha, bu fabrika Yaponiyaning Mandom kompaniyasiga tegishli hisoblanadi. Hozircha yong‘in sabablari aniqlanmagan. Voqea joyida indoneziyalik qutqaruvchilar ish olib borishmoqda.